จิ้งจอก จ้องขยํ้า หงส์ขาว เดินหน้าล่าแชมป์พรีเมียร์ลีก
ศึกพรีเมียร์ลีกซุปเปอร์ซันเดย์ คืนนี้ (24 เม.ย.) จิ้งจอกสยาม เลสเตอร์ ซิตี้ จ่าฝูง หวังจะคืนฟอร์มเก่งกลับมาคว้าชัยชนะอีกครั้ง หลังฟอร์มสะดุดในนัดที่แล้วที่เปิดรังเจ๊ากับเวสต์แฮม 2-2 แต่จะปราศจากเจมี วาร์ดี หัวหอกตัวเก่งที่ติดโทษแบน ในเกมที่จะเปิดสนามคิง เพาเวอร์ สเตเดียม รับมือ หงส์ขาว สวอนซี ซิตี้ ถ่ายทอดสดทางซีทีเอช สเตเดียม 2 เริ่ม 22.15 น.,ศึกฟุตบอลพรีเมียร์ลีก อังกฤษ ฤดูกาล 2015-16 โปรแกรมซุปเปอร์ซันเดย์ คืนนี้ (อาทิตย์ 24 เม.ย.) มีเกมดวลแข้งรวม 2 คู่ โดยคู่เอกจะเป็นเกมระหว่าง จิ้งจอกสยาม เลสเตอร์ ซิตี้ ทีมจ่าฝูง เปิดสนามคิง เพาเวอร์ สเตเดียม รับการมาเยือนของ หงส์ขาว สวอนซี ซิตี้ อาคันตุกะจากแคว้นเวลส์ เริ่มแข่งเวลา 22.15 น. ถ่ายทอดสดให้ชมทางซีทีเอช สเตเดียม 2,จิ้งจอกสยาม เลสเตอร์ ซิตี้ ต้องการอีกอย่างน้อย 8 คะแนน จาก 4 เกมสุดท้ายที่เหลือก็จะผงาดซิวแชมป์พรีเมียร์ลีกฤดูกาลนี้มาครองแบบเบ็ดเสร็จเด็ดขาดทันที โดยไม่ต้องไปสนใจผลการแข่งขันของทีมคู่แข่ง อย่างไรก็ตาม เกมนี้ ทิงเกอร์แมน เคลาดิโอ รานิเอรี กุนซือจอมเก๋าของเลสเตอร์ ต้องเจอปัญหาปวดหัว เมื่อจะปราศจากกองหน้าตัวสำคัญอย่างเจมี วาร์ดี ที่ติดโทษแบนอย่างน้อย 1 นัด หลังเจ้าตัวโดนใบแดงไล่ออกจากสนาม โทษฐานพุ่งล้มในเขตโทษ ในเกมที่เลสเตอร์เปิดรังไล่เจ๊าเวสต์แฮม 2-2 เมื่อวันเสาร์ที่ 17 เม.ย.ที่ผ่านมา,คาดว่ารานิเอรีจะส่งเลโอนาร์โด อูยัว ลงมาเป็นตัวจริงล่าตาข่ายแทนวาร์ดี อย่างไรก็ตาม ขุมกำลังที่เหลือยังคงเป็นชุดใหญ่ โดยมีแคสเปอร์ ชไมเคิล ลงเฝ้าเสา พร้อมด้วยโรเบิร์ต ฮูธ และเวส มอร์แกน เป็นคู่เซ็นเตอร์ฮาล์ฟ แดนกลางมีเอ็นโกโล ก็องเต, แดนนี ดริงก์วอเตอร์ และมาร์ก อัลไบรท์ตัน เป็น 3 ประสานช่วยกันทำเกมรุก ส่วนแดนหน้า นอกจากอูยัวแล้ว ก็ยังมีริยาด มาห์เรซ กับชินจิ โอกาซากิ ช่วยกันล่าตาข่าย,ขณะที่ หงส์ขาว สวอนซี ซิตี้ อาคันตุกะจากแคว้นเวลส์ ปัจจุบันรั้งอันดับ 14 ของตาราง มี 30 คะแนน จาก 34 นัด แต่สถานการณ์ยังไม่ปลอดภัย 100% เพราะอยู่ห่างจากโซนตกชั้น 9 แต้ม แต่เหลือเกมอีก 4 นัดสุดท้าย ดังนั้น หงส์ขาว สวอนซี ยังต้องการอีกอย่างน้อย 3 แต้ม ถึงจะปลอดภัย สำหรับเกมมาเยือนจ่าฝูงเลสเตอร์นัดนี้ ฟรานเชสโก กุยโดลิน กุนซือสวอนซีจะส่งกิลฟี ซิเกิร์ดสัน, เลอรอย เฟอร์ และอังเดร อายิว เป็น 3 ประสานในแนวรุก เพื่อล่าตาข่ายทีมจิ้งจอกสยาม สำหรับแนวโน้มความน่าจะเป็นของเกมนี้ เชื่อว่าการขาดวาร์ดีไป จะส่งผลกระทบต่อเลสเตอร์อย่างแน่นอน ดังนั้นคาดว่าสวอนซีน่าจะบุกมายันเจ๊าจ่าฝูงทีมจิ้งจอกสยามถึงถิ่นได้,ทางด้าน ปืนใหญ่ อาร์เซนอล ทีมอันดับ 3 ที่ยังเหลือโอกาสเพียงน้อยนิดสำหรับการคว้าแชมป์ จะยกพลบุกมาเยือน แมวดำ ซันเดอร์แลนด์ ทีมอันดับ 3 จากท้ายตาราง (อันดับ 18) ซึ่งยังต้องดิ้นรนหนีตกชั้น ที่สนามสเตเดียม ออฟ ไลท์ (เริ่มเตะ 20.05 น. ถ่ายทอดสดทางซีทีเอช สเตเดียม 3) เกมนี้ ปืนใหญ่ ต้องการคว้าชัยชนะเพื่อยึดอันดับ 3 เอาไว้ได้อย่างเหนียวแน่น โดยจะส่งอเล็กซิส ซานเชซ กองหน้าทีมชาติชิลี ที่ฟอร์มกำลังฮอต ลงล่าตาข่ายพร้อม ด้วยเมซุต โอซิล, อเล็กซ์ อิโวบี และโอลิวิเยร์ ชิรูด์ ขณะที่เจ้าบ้านซันเดอร์แลนด์ ของกุนซือแซม อัลลาร์ไดซ์ จะวางฟาบิโอ บอรินี และคาซรี ทำเกมรุก คอยเปิดบอลให้เจอร์เมน เดโฟ กองหน้าตัวเก๋า ทำประตู
ศึกพรีเมียร์ลีกซุปเปอร์ซันเดย์ คืนนี้ (24 เม.ย.) จิ้งจอกสยาม เลสเตอร์ ซิตี้ จ่าฝูง หวังจะคืนฟอร์มเก่งกลับมาคว้าชัยชนะอีกครั้งในเกมที่จะเปิดสนามคิง เพาเวอร์ สเตเดียม รับมือ หงส์ขาว สวอนซี ซิตี้ 22.15 น.
พรีเมียร์ลีก,เลสเตอร์ ซิตี้,สวอนซี ซิตี้,ข่าวกีฬา,ข่าว,ไทยรัฐออนไลน์